Source: https://podnikam.webnoviny.sk/danove-priznanie-zamestnanca-s-prijmami-aj-z-podnikania/
Timestamp: 2018-04-22 17:54:21+00:00
Document Index: 2186521

Matched Legal Cases: ['§ 5', '§ 6', '§ 5', '§ 6', '§ 6', '§ 5', '§ 8', '§ 2', '§ 11', '§ 33', '§ 5', '§ 6', '§ 30', '§ 6', '§ 15', '§ 5', '§ 6', '§ 50', '§ 6', '§ 6', '§ 6', '§ 51']

Daňové priznanie zamestnanca s príjmami aj z podnikania | Podnikam.sk '); document.write(''); }
Daň z príjmu za rok 2013
Daňové priznanie zamestnanca s príjmami aj z podnikania
ILUSTRAČNÁ SNÍMKA Slovenská pota predåi v pondelok, teda v posledný deò podávania daòových priznaní, otváracie hodiny vo vybraných poboèkách. Zmena sa týka dvoch bratislavských pracovísk - Pota Bratislava 1 na Námestí SNP (7:00 - 22:00) a Pota Bratislava 14 na Predstaniènom námestí (6:30 - 22:00), ale aj dvoch koických poboèiek - Koice 2 na Thurzovej ulici (do 20:00) a Koice 5 v Obchodnom centre Cassovia (do 20:30). V pondelok otváracie hodiny predåia i dve prevádzky v Nitrianskom kraji - Levice 1 na Nám. hrdinov (do 19:00), Pota ahy na SNP (do 17:00) a eliezovce na Nám. 1 mája (do 17:00). V okrese Poprad budú 31. marca o nieèo dlhie pracova zamestnanci siedmich pôt - Poprad 2 na Wolkerovej (do 20:00), Stará ¼ubovòa na Nám. Gen. tefánika (do 19:00), Spiská Nová Ves 1 na tefánikovom námestí (do 20:00), Krompachy na Hlavnej (do 19:00), Levoèa na Nám. M. Pavla (do 18:00), Gelnica na Slovenskej ul. (do 17:00) a Svit 1 na túrovej (do 18:00). Nitra, 31. marec 2008. Foto: SITA/Martin Havran Ilustračné foto SITA
6. júna 2014 Zdroj Podnikam.SK, SC Tlačiť
Podnikam.SK prináša servis pre tých, ktorí si odložili daňové priznanie typu živnostník a zamestnanec, alebo ak chcete inak, SZČO a zamestnanec.
Aktualizované v časti Počet príloh (XIV. oddiel).
Ako vyplní daňové priznanie zamestnanec aj živnostník (s príjmami aj zo živnosti)
Jozef Takáč mal v roku 2013 príjmy zo závislej činnosti podľa § 5 zákona o dani z príjmov a zároveň podnikal na základe živnostenského oprávnenia podľa § 6 zákona o dani z príjmov – predmet činnosti „vedenie účtovníctva“.
Pán Takáč si bude robiť daňové priznanie sám, preto požiadal svojho zamestnávateľa o vystavenie „Potvrdenia o zdaniteľnej mzde a zrazených preddavkoch na daň zo závislej činnosti za rok 2013“. Jeho príjmy zo živnostenského podnikania v roku 2013 boli v sume 12 250 €, výdavky v sume 5 650 €.
Podnikateľ viedol jednoduché účtovníctvo. Jozef Takáč je slobodný a bezdetný.
Meno a priezvisko: Jozef Takáč
Trvalé bydlisko: 1020104055
DIČ: Nám. Slobody 3, Bratislava
Číslo bankového účtu: ČSOB, a.s., 4002221111/7500
Suma príjmov zo závislej činnosti § 5 zákona o dani z príjmov: 11 100,00 €
Suma povinného poistného na sociálne poistenie (zabezpečenie): 995,50 €
Suma povinného poistného na zdravotné poistenie: 498,00 €
Suma povinného poistného na zdravotné a sociálne poistenie spolu: 1 493,50 €
Suma zrazených preddavkov na daň z príjmov zo závislej činnosti: 1 198,00 €
Suma príjmov zo živnosti § 6 ods. 1 písm. b) zákona o dani z príjmov za rok 2012: 12 250,00 €
Suma výdavkov zo živnosti § 6 ods. 1 písm. b) zákona o dani z príjmov za rok 2012: 5 650,00 €
Suma uhradeného poistného na sociálne poistenie zo živnosti: 1 545,63 €
Suma uhradených preddavkov na zdravotné poistenie: 653,13 €
Suma preukázateľne zaplatených príspevkov na sociálne a zdravotné poistenie spolu: 2 198,76 €
Jozef Takáč použije daňové priznanie k dani z príjmov fyzickej osoby typ B vydané MF SR č. MF/20228/2013-721, ktorého súčasťou je potvrdenie o podaní daňového priznania a poučenie na jeho vyplnenie. Daňové priznanie k dani z príjmov fyzickej osoby typ B vypĺňajú daňovníci, ktorí majú príjmy, ktoré sú predmetom dane podľa § 5 až § 8 zákona č. 595/2003 Z. z. o dani z príjmov v znení neskorších predpisov (príjmy zo závislej činnosti, príjmy z podnikania, z inej samostatnej zárobkovej činnosti, z prenájmu a z použitia diela a umeleckého výkonu, príjmy z kapitálového majetku, ostatné príjmy) a nie sú oslobodené od dane.
Postup pri vypĺňaní daňového priznania
Riadok 01 – uvedie DIČ: 1020104055.
Rok – uvedie obdobie, za ktoré sa daňové priznanie podáva, t. j. 2013.
Riadok 03 – uvedie kód SK NACE: 9602 podľa vyhlášky Štatistického úradu SR č. 306/2007 Z. z., ktorou sa vydáva Štatistická klasifikácia ekonomických činností. Klasifikáciu kódov SK NACE možno nájsť na internetovej stránke www.statistics.sk. V kolónke „Hlavná, prevažná činnosť“ uvedie „účtovnícke a audítorské činnosti, vedenie účtovných kníh; daňové poradenstvo“.
Riadok 04, 05, 06, 07, 08, 09, 10, 11- daňovník uvedie základné identifikačné údaje – meno, priezvisko, adresa atď.
Riadok 13 – nevyplní, lebo nie je prepojenou osobou v súlade s § 2 písm. r) zákona o dani z príjmov.
II. ODDIEL – ÚDAJE O ZÁSTUPCOVI, KTORÝ PODÁVA PRIZNANIEIII. ODDIEL – ÚDAJE NA UPLATNENIE ZNÍŽENIA ZÁKLADU DANE (§ 11 zákona)IV. ODDIEL – ÚDAJE NA UPLATNENIE DAŇOVÉHO BONUSU (§ 33 zákona)
Jozef Takáč oddiely II., III. a IV. nevypĺňa.
V. ODDIEL – VÝPOČET ZÁKLADU DANE (čiastkového základu dane) Z PRÍJMOV ZO ZÁVISLEJ ČINNOSTI
Riadok 34 – uvedie úhrn príjmov zo závislej činnosti podľa § 5 zákona od svojho zamestnávateľa, v tomto prípade sumu: 11 100,00 €.
Riadok 34a – nevypĺňa, lebo nevykonával práce na základe dohôd.
Riadok 35 – uvedie úhrn poistného a príspevkov, ktoré bol povinný platiť zamestnanec, v tomto prípade sumu: 1 493,50 €.
Riadok 36 – uvedie čiastkový základ dane ako rozdiel sumy uvádzanej na r. 34 – 35, v tomto prípade r. 36 = 11 100,00 € – 1 493,50 € = 9 606,50 €.
VI.ODDIEL – VÝPOČET ZÁKLADU DANE (čiastkového základu dane) Z PRÍJMOV Z PODNIKANIA, tabuľka č. 1
V stĺpci 01, riadok 02 a 09 – uvedie príjmy zo živnosti v sume: 12 250,00 €.
V stĺpci 02, riadok 02 a 09 – uvedie výdavky zo živnosti v sume: 5 650 €.
Pod tabuľkou č. 1 daňovník nič nezaškrtáva, lebo si neuplatňuje paušálne výdavky a nevedie daňovú evidenciu.
Do kolónky suma preukázateľne zaplateného poistného na z príjmov podľa § 6 ods. 1 a 2 zákona o dani z príjmov uvádza sumu preukázateľne zaplatených príspevkov na sociálne a zdravotné poistenie spolu vo výške 2 198,76 €.
Údaje z tabuľky č. 1 riadok 09 sa prenášajú na stranu 4 do riadku 37 príjmy = 12 250,00 € a riadku 38 výdavky = 5 650 €.
Na riadku 39 sa vypočíta základ dane = r. 37 – r. 38 = príjmy – výdavky = 12 250 € – 5 650 € = 6 600 €. Údaj z r. 39 sa opíše do riadku 43 (základ dane).
VII. ODDIEL – VÝPOČET čiastkového základu dane Z PRÍJMOV Z KAPITÁLOVÉHO MAJETKUVIII. ODDIEL – VÝPOČET čiastkového základu dane Z OSTATNÝCH PRÍJMOV
Oddiel VII. a VIII. Jozef Takáč nevypĺňa, nakoľko nemal príjmy tohto charakteru.
IX. ODDIEL – ZÁKLAD DANE a odpočet daňovej straty podľa § 30 zákona
Prvú časť IX. Oddielu „Prehľad o uplatňovanej daňovej strate z predchádzajúcich zdaňovacích období“ Jozef Takáč nevypĺňa.
Časť „Uplatnenie daňovej straty z predchádzajúcich zdaňovacích období“ vyplní nasledovne:
Riadok 65 – prenesie sa údaj z r. 43 daňového priznania, čo je čiastkový základ dane z príjmov podľa § 6 ods. 1 a 2 zákona o dani z príjmov = 6 600 €.
Riadok 66 – nevypĺňa, lebo si neuplatňuje daňovú stratu z predchádzajúcich zdaňovacích období.
Riadok 67 – uvedie údaj z riadku 65, t. j. 6 600 €.
Riadky 68 až 71 – nevypĺňa.
X. ODDIEL – VÝPOČET DANE podľa § 15 zákona
Riadok 72 – predstavuje súčet r. 36 + r.67 = 16 206,50 €.
Riadok 73 – uvedie sa nezdaniteľná časť základu dane na daňovníka, čo je suma 3 735,94 €.
Keďže základ dane daňovníka je 16 206,50 € , čo je < ako suma 19 458 €, daňovník má nárok na nezdaniteľnú časť vo výške 3 735,94 €. Ak by daňovník dosiahol základ dane > ako 19 458 €, nezdaniteľná časť základu dane by sa vypočítala nasledovne: 8 600,436 – (základ dane : 4).
Riadok 74 – nevypĺňa, lebo nemá manželku.
Riadok 76 – je súčtom r. 72 až r. 75, v našom prípade vyplní sumu 3 735,94 €.
Riadok 77 – uvádza sa základ dane z príjmov podľa § 5 a § 6 ods. 1 a 2 zákona po znížení o nezdaniteľnú časť, t.j. r. 72 – r. 76, čo je v našom prípade 16 206,50 – 3 735,94 = 12 470,56 €.
Riadok 78 – je súčtom r. 77 + r. 70 + r. 71, v našom prípade 12 470,56 + 0 + 0 = 12 470,56 €.
Riadok 79 – výpočet dane zo základu dane na r. 78, t. j. vypočítame 19 % zo sumy 12 470,56 = 2 369,40 € (zaokrúhľuje sa na eurocenty nadol).
Riadky 80 až 87 – nevypĺňa.
Riadok 88 – prenáša sa údaj z r. 79, t. j suma 2 369,40 €.
Riadky 89 až 91 – nevypĺňa.
Riadok 92 – prenáša sa údaj z r. 88, t. j suma 2 369,40 €.
Riadok 93 – nevypĺňa.
Riadok 94 – prenáša sa údaj z r. 92, t. j. 2 369,40 €.
Riadky 95 až 101 – nevypĺňa.
Riadok 102 – uvedie sa suma zrazených preddavkov na daň zo závislej činnosti 1 198 €.
Riadky 103 až 107 – nevypĺňa.
Riadok 108 – uvedie sa daň na úhradu ako rozdiel r. 92 – r. 102 = 2 369,4 – 1 198 = 1 171,40 €.
XII. ODDIEL – ÚDAJE O DAŇOVNÍKOVI S OBMEDZENOU DAŇOVOU POVINNOSŤOU (NEREZIDENTOVI) NA UPLATNENIE ZÁKONAOddiel XI. a XII. Jozef Takáč nevypĺňa.
Výšku sociálnych odvodov či nedoplatky si SZČO skontrolujú cez internet
Vláda schválila pravidlá vyplácania penzií z 2. piliera
Riadky 120 a 121 sa vypĺňajú vtedy, ak daňovník uplatní postup vyplývajúci z § 50 zákona, t.j. využije inštitút o použití podielu zaplatenej dane na osobitné účely.
Riadok 120 – vypočítajú sa 2 % zo sumy 2 369,40 € = 47,38 €.
Riadok 121 – uvedú sa údaje o prijímateľovi. Predmetné informácie je možné zistiť zo zoznamu prijímateľov, ktorý každoročne zverejňuje Notárska komora SR do 15. januára kalendárneho roka.
Na strane 10 daňovník daňové priznanie podpíše.
Riadok 122 – uvádza sa počet všetkých príloh, ktoré sú súčasťou priznania. Jozef Takáč uvedie 3 prílohy, a to:
potvrdenie o zdaniteľnej mzde a zrazených preddavkoch zo závislej činnosti za rok 2013,
výkaz o príjmoch a výdavkoch za rok 2013,
výkaz o majetku a záväzkoch za rok 2013.
*Aktualizácia: Správny počet príloh má byť 3. Zmena spočíva v tom, že účtovné výkazy – Výkaz o majetku a záväzkoch a Výkaz o príjmoch a výdavkoch už nie sú povinnou prílohou k daňovému priznaniu (nemusia byť podané spolu s daňovým priznaním). Z uvedeného dôvodu sa nezahrnú do počtu príloh, ktoré sú súčasťou daňového priznania. Počet príloh sa ale uvádza vrátane Prílohy 1 a 2, ktoré sú súčasťou daňového priznania. danari ich odporúčajú podpísať aj v tom prípade, ak v nich nie sú vyplnené žiadne údaje.
Na strane 11 daňovník daňové priznanie podpíše s uvedením dátumu.
XV. ODDIEL – ŽIADOSŤ O VYPLATNIE DAŇOVÉHO BONUSU
XVI. ODDIEL – ŽIADOSŤ O VRÁTENIE DAŇOVÉHO PREPLATKU
Oddiely XV., XVI. pán Takáč nevypĺňa.
Príloha 1 – ÚDAJE PRE ÚČELY SOCIÁLNEHO A ZDRAVOTNÉHO POISTENIA (str. 12 daňového priznania)
Riadok 10 – uvádza sa úhrn povinného poistného z príjmov zo závislej činnosti z riadku 35, v našom prípade je to 1 493,50 €.
Riadok 11 – uvádza sa úhrn poistného na sociálne poistenie z príjmov zo závislej činnosti, t. j. 995,50 €.
Riadok 12 – uvádza sa úhrn poistného na zdravotné poistenie z príjmov zo závislej činnosti, t. j. 498 €.
Riadok 13 – uvádza sa suma preukázateľne zaplateného poistného na sociálne poistenie z príjmov podľa § 6 ods. 1 a 2 zákona o DzP, t. j. z podnikania a SZČO, o ktoré si znížil základ dane v danom roku, t. j. uvádzajú sa platby zaplatené od januára do decembra 2013 vrátane nedoplatkov za predchádzajúce obdobia. Zahŕňa sa sem aj platba poistného za december 2012 uhradená v januári 2013, no nezahŕňa sa sem platba poisteného za december 2013, ktorá bola uhradená až v januári 2014.
V našom príklade pán Takáč zapíše do riadku 13 sumu 1 545,63 €.
Riadok 14 – uvádza sa sem suma zaplateného poisteného na dobrovoľné sociálne poistenie. Pán Takáč tento riadok nevypĺňa.
Riadok 15 – uvádza sa suma preukázateľne zaplateného poistného na zdravotné poistenie z príjmov podľa § 6 ods. 1 a 2 zákona o DzP, t. j. z podnikania a SZČO, o ktoré si znížil základ dane v danom roku, t. j. uvádzajú sa platby zaplatené od januára do decembra 2013 vrátane nedoplatkov za predchádzajúce obdobia. Zahŕňa sa sem aj platba poistného za december 2012 uhradená v januári 2013, no nezahŕňa sa sem platba poisteného za december 2013, ktorá bola uhradená až v januári 2014.
Pán Takáč uvedie do r. 15 sumu 653,13 €.
Riadok 16 – do tohto riadku sa uvádzajú preukázateľne zaplatené preddavky na zdravotné poistenie z príjmov podľa § 6 ods. 1 a 2 zaplatené v januári až decembri 2013, o ktoré si daňovník znížil základ dane v danom roku, nezahŕňajú sa sem zaplatené nedoplatky z ročného zúčtovania zdravotného poistenia z predchádzajúcich rokov a zahraničného poistenia. Zahŕňa sa sem aj platba poistného za december 2012 uhradená v januári 2013, no nezahŕňa sa sem platba poisteného za december 2013, ktorá bola uhradená až v januári 2014.
Keďže pán Takáč v roku 2013 neuhrádzal žiadne nedoplatky z ročného zúčtovania zdravotného poistenia alebo zahraničného poistenia, uvádza na r. 16 rovnakú sumu, ako na r. 15, t. j. 653,13 €.
PRÍLOHA 2 – Podiely na zisku (dividendy), ktoré podliehajú zdaneniu podľa § 51d ods. 3 zákona
– túto časť pán Takáč nevypĺňa, lebo nemal takýto druh príjmov.
Súvisiace články v seriáli "Daň z príjmu za rok 2013"
Daňové priznanie pri súbehu príjmov z podnikania a z prenájmu
Uplatnenie daňovej straty z predchádzajúcich období – DP FO B
Zobraziť všetky články v seriáli "Daň z príjmu za rok 2013"
Podnikám popri práciPrémiový obsah